02/12/2011 | Administración LocalMunicipal
Arteixo
Servizos Económicos
Aprobación definitiva da ordenanza fiscal nº 7 e ordenanza fiscal nº 10

O Concello Pleno, en sesión celebrada o pasado día 29 de setembro de 2011, aprobou provisoriamente as seguintes ordenanzas fiscais: Ordenanza Fiscal nº 7: Ordenanza fiscal reguladora da taxa pola intervención municipal nas comunicacións previas, declaracións responsábeis e no outorgamento de licenzas urbanísticas. Ordenanza Fiscal nº 10: Ordenanza fiscal reguladora da taxa pola intervención municipal nas comunicacións previas, declaracións responsábeis e no outorgamento de licenzas de apertura de estabelecementos. Durante o período de exposición ao público non se formularon reclamacións, elevándose a definitivos os acordos provisionais relativos ás ordenanzas citadas, adoptados en aplicación do artigo 17.3 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. De conformidade co artigo 19.1 do Real Decreto lexislativo citado, contra dito acordo poderase interpoñer recurso contencioso - administrativo, sen prexuízo de calquera outro recurso que os interesados estimaran procedente. Co fin de dar cumprimento ao principio constitucional de publicidade das normas e consonte co disposto no artigo 17.4 do citado Real decreto lexislativo, procedese seguidamente a publicar a redacción definitiva das citadas ordenanzas fiscais. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artigos 15 ao 19 do R. D. lexislativo 2/2004, de 5 de marzo, polo que se aproba o texto refundido da Lei reguladora das facendas locais, este Concello establece a exacción da Taxa pola intervención municipal nas comunicacións previas, declaracións responsábeis e no outorgamento de licenzas urbanísticas, que se rexerá pola presente Ordenanza Fiscal, cuxas normas atenden ao disposto no artigo 57 do devandito R. D. lexislativo. Constitúe o feito impoñible da presente taxa a actividade municipal, técnica e administrativa derivada da presentación das comunicacións previas e declaracións responsábeis así como a tendente a verificar se os actos de edificación e uso do solo á que se refiren os artigos 194 e 198 da Lei 9/2002. de 30 de decembro, de ordenación urbanística e protección do medio rural de Galicia e que se vaian realizar dentro do termo municipal, se axustan ás normas urbanísticas vixentes.1.- Son suxeitos pasivos contribuíntes as persoas físicas ou xurídicas e as entidades ás que se refire o artigo 36 da Lei Xeral Tributaria, que sexan solicitantes da licenza ou as que executen as instalacións, obras o construcións sen obte-la preceptiva autorización.2.- En todo caso, terán a condición de substitutos do contribuínte os construtores e contratistas das obras.1.- Responderán solidariamente das obrigas tributarias do suxeito pasivo, as persoas físicas e xurídicas ás que se refiren os artigos 42 da Lei 58/2003, de 17 de decembro, xeral tributaria.2.- Serán responsables subsidiarios os/as administradores/as das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 43 da Lei 58/2003, de 17 de decembro, xeral tributaria.1.- Constitúe a base impoñible da taxa: a) Nos servizos urbanísticos, o número de servizos prestados. b) Nas obras de nova planta e reconstrución, reforma e derrubamento, a superficie expresada en metros cadrados. c) Nos pechamentos de fincas e solares, a lonxitude expresada en metros lineais. d) Nas obras ou instalacións na vía pública, a lonxitude ou a superficie afectada pola obra ou instalacións, expresada en metros lineais ou cadrados, respectivamente, ou o número de unidades, segundo as características dos mesmos. e) Nas instalacións industriais de maquinaria e análogos, a potencia dos aparatos ou o número de unidades, segundo as características dos mesmos. Non se concederá exención nin bonificación ningunha na exacción da taxa, agás aqueles expresamente recollidos nas normas ou os derivados da aplicación de Tratados Internacionais. Non estarán suxeitos ó pagamento da taxa, pero si da obriga de solicita- la oportuna licenza, a comunicación previa ou declaración responsábel: a) As obras que deban efectuar os particulares nas vías públicas ou na fachada dos pisos baixos e que sexan consecuencia directa das modificacións de aliñacións ou rasantes, canalizacións ou sumidoiros que faga o Concello de Arteixo. b) O branqueo ou pintado de fachadas e muros. c) Os derrubamentos ou demolicións que se produzan como consecuencia de declaracións de ruína inminente e que foran ordenados polo Concello. d) Os derrubamentos ou demolicións daqueles inmobles que de acordo coa actual regulamentación urbanística do Concello se atopen fóra de ordenación. e) As obras necesarias para a eliminación de barreiras arquitectónicas, sempre e cando non impliquen incremento de volume da edificación nin cambio de uso de ela.1. Devéngase a taxa e nace a obriga de contribuír cando se inicie a actividade municipal que constitúe o seu feito impoñible. A estes efectos, entenderase iniciada dita actividade na data de presentación da oportuna solicitude de licenza urbanística, da comunicación previa ou declaración responsábel.2. Cando as obras foran iniciadas ou executadas sen obter a oportuna licenza, ou presentar a correspondente declaración previa ou comunicación responsábel, a taxa cobrarase cando se inicie a actividade municipal conducente a determinar se a obra en cuestión é ou non autorizable.1. Sen prexuízo do establecido no artigo anterior e a teor do conferido no artigo 27 do R. D. lexislativo 2/2004, de 5 de marzo, polo que se aproba o texto refundido da Lei reguladora das facendas locais, o solicitante da licenza, quen presente a comunicación previa ou a declaración responsábel, procederá a autoliquidar o seu importe e ingresar a cota tributaria resultante en concepto de depósito previo, non tramitándose o expediente se non chegara a abonarse a taxa. A referida autoliquidación é un acto do obrigado tributario, cuxo importe será reintegrado ao contribuínte, se por causas non imputables ao mesmo non chegara a prestarse o servizo.2. Se unha vez autoliquidada a taxa, resultara unha cota superior ou inferior as especificadas na presente ordenanza fiscal, procederase, no primeiro caso, a requirir o ingreso da diferenza antes de resolver o expediente, e no segundo, á devolución do exceso.1. Antes de que sexa ditado o acto administrativo sobre concesión da licenza, ou no seu caso, dentro dos tres meses seguintes á presentación da comunicación previa ou declaración responsábel, os interesados poderán desistir expresamente das solicitudes. Dito desistimento xerará a devolución do 50% das taxas abonadas, sempre que se realizara no prazo de tres meses desde a presentación da solicitude de licenza urbanística ou dentro dos tres meses seguintes á presentación da comunicación previa ou declaración responsábel e as obras non se tiveran iniciadas.2. A caducidade, como un dos xeitos de rematar o procedemento administrativo e tramitada de oficio, non xerará dereitos económicos a favor dos contribuíntes.3. Todas as licenzas, declaracións responsábeis e comunicacións previas terán un prazo máximo para a execución das obras. Rematado o prazo quedará caducada e sen valor nin efecto ningún a autorización obtida, salvo que, anticipadamente, se solicite e obteña, no seu caso, a prórroga regulamentaria. Os dereitos pola concesión da prórroga fíxanse no 1% da parte da obra pendente de executar. En todo o relativo á cualificación de infraccións tributarias, así como das sancións que ás mesmas corresponden en cada caso, estarase o disposto nos artigos 183 e seguintes da Lei 58/2003, de 17 de decembro, xeral tributaria. As cotas tributarias establecidas na presente ordenanza incrementaranse anualmente segundo o IPC. A presente Ordenanza fiscal derroga a aprobada polo Concello Pleno en sesión realizada o día 20 de novembro de 1989. Entrará en vigor ao día seguinte da súa publicación no Boletín Oficial da Provincia, permanecendo en vigor até a súa modificación ou derrogación expresas. En uso das facultades concedidas polos artigos 133.2 e 144 da Constitución e polo artigo 106 da Lei 7/1 985, de 2 de abril, reguladora das Bases de Réxime Local, e de conformidade co disposto nos artigos 15 ao 19 do R. D. lexislativo 2/2004, de 5 de marzo, polo que se aproba o texto refundido da Lei reguladora das facendas locais, este Concello estabelece a Taxa pola intervención municipal nas comunicacións previas, declaracións responsábeis e no outorgamento de licenzas de apertura de estabelecementos, que se rexerá pola presente Ordenanza Fiscal, cuxas normas atenden ao disposto no artigo 57 do citado R. D. lexislativo.1. Está determinado polas actuacións municipais desenvolvidas con motivo da apertura de estabelecementos para verificación de que os mesmos reúnen as condicións requiridas polas Ordenanzas municipais, lexislación urbanística e sectorial de aplicación con carácter previo no caso de concesión de licenzas e posterior á presentación nos casos de presentación de comunicacións previas e declaracións responsábeis.2. A tal efecto, terá a consideración de apertura: a) A instalación por primeira vez do estabelecemento para dar comezo ás súas actividades. b) A variación ou ampliación da actividade desenvolvida no establecemento, aínda que o titular sexa o mesmo. c) Os traslados de locais. d) Os traspasos, transmisións, cesións, trocos de forma societaria, unións e fusións de empresas e trocos de denominación social. e) As reaperturas de establecementos.3. Entenderase por estabelecemento, que requirirá a presentación dunha comunicación previa ou unha declaración responsable ou no seu caso, a obtención de licenza para a súa apertura: a) Os locais dedicados ao exercicio habitual do comercio. Presumirase a mesma nos casos aos que se refire a lexislación mercantil e fiscal e, especificamente, cando a realización da actividade estea suxeita a tributación polo Imposto sobre actividades económicas. b) Os locais nos que se desenvolva unha actividade económica de carácter comercial, industrial, de servizos, profesional ou artística. c) Toda edificación habitable cuxo destino principal non sexa a vivenda e que se dedique a: - Casinos ou círculos dedicados ao esparcemento ou recreo dos seus compoñentes ou asociados. As distintas dependencias que, dentro dos locais do casino, sociedade ou circulo sexan destinados a explotacións económicas suxeitas a tributación polo Imposto sobre Actividades Económicos serán obxecto de apertura diferente á principal que se refire ao obxecto social de carácter non lucrativo. - Depósito ou almacén, aínda que se atope pechado ao público. - Actividades que, tendo ou non fin lucrativo, impliquen a presenza habitual de persoas no local. - Locais nos que se fagan usos e actuacións contempladas no Regulamento de Actividades molestas, insalubres, nocivas e perigosas. - Locais e recintos nos que se fagan espectáculos públicos. - Oficinas, despachos, bufetes, escritorios, consultorios ou estudos abertos ao público, onde se exerzan actividades artísticas, profesionais ou de ensino con fin lucrativo e suxeitas a tributación polo imposto sobre actividades económicas. d) Calquera outro estabelecemento que poida derivarse da Ordenanza municipal reguladora do exercicio de actividades ou serizos. Son suxeitos pasivos desta taxa, en concepto de contribuíntes, as persoas físicas e xurídicas e as entidades a que se refiren o artigo 36 da Lei 58/2003, de 17 de decembro, xeral tributaria, titulares da actividade que se pretenda desenvolver ou, no seu caso, que se desenvolva no estabelecemento.1. Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da Lei 58/2003, de 17 de decembro, xeral tributaria.2. Serán responsábeis subsidiarios os Administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 43 da Lei 58/2003, de 17 de decembro, xeral tributaria. Non serán aplicábeis outros beneficios fiscais cos expresamente previstos nas normas con rango de lei ou os derivados da aplicación de tratados ou acordos internacionais.1. A cota tributaria determinarase por unha tarifa fixa estabelecida en función da actividade a desenvolver e modulada en función da superficie do local, a cota mínima municipal que lle corresponda a efectos do Imposto sobre Actividades Económicas, a situación do local e a condición da actividade a efectos do Decreto 133/2008, do 12 de xuño, polo que se regula a avaliación de incidencia ambiental, ou no seu caso, no disposto no Regulamento de Actividades molestas, insalubres, nocivas e perigosas ou calquera outra normativa estatal ou autonómica sobre a materia.2. Tarifa xeral 2.1. As tarifas aplicables serán as contidas na disposición adicional desta Ordenanza, segundo a actividade exercida no local. Cando nun local se exerzan varias actividades, tomarase en conta a cota mais alta.2.1.1. Nas actividades suxeitas a avaliación de incidencia ou de impacto ambiental, a base impoñíbel estabelecida na disposición adicional, modularase por aplicación do coeficiente 1,8, antes de proceder a aplicar os coeficientes e índices que se estabelecen nos apartados seguintes.2.1.2. Igualmente nas actividades non suxeitas ou excluídas de avaliación de incidencia ou impacto ambiental, a base impoñíbel determinada na disposición adicional, modularase por aplicación do coeficiente 1,2, antes de proceder a aplicar os coeficientes e índices que se estabelecen nos apartados seguintes.2.2. A cota da tarifa aplicaráselle un coeficiente en función da superficie útil do local, de acordo coa seguinte escala: 2.3. Ademais do coeficiente anterior, e sobre o resultado obtido, aplicarase un coeficiente de capacidade económica estabelecido en función da cota mínima municipal que corresponda á actividade desenvolvida no local a efectos do Imposto sobre actividades económicas, agás que non puidera ser determinado o epígrafe correspondente e por tanto a cota mínima municipal, aplicándose un coeficiente de 1, segundo a seguinte escala: 2.4. Sobre o resultado de aplicar os anteriores coeficientes, aplicarase un índice que pondere a situación do local, de acordo coa categoría da rúa segundo a clasificación vixente das vías públicas a efectos fiscais, segundo o seguinte cadro: Regras de aplicación: 1. Cando nun mesmo local existan, sen discriminación no título de ocupación do mesmo, espazos destinados a vivenda e a estabelecemento suxeito a taxa, a base deste último será a que proporcionalmente lle corresponda á súa superficie.2. Cando se trate de ampliación do estabelecemento, a base impoñíbel será a determinada na disposición adicional, modulada en función do coeficiente que lle corresponda pola superficie ampliada.3. Cando nun local se exerzan varias actividades comprendidas en epígrafes diferentes, tomarase a suma das diferentes cotas para a aplicación deste coeficiente.4. Cando se trate de actividades que tributen por cota provincial ou nacional, tomarase o 20% ou o 5% das cotas resultantes, respectivamente.5. Este coeficiente aplicarase en función da cota mínima sinalada segundo a clasificación da actividade determinada no Real Decreto Lexislativo 1175/1990, que aproba as tarifas e instrución do Imposto sobre Actividades Económicas, aínda que o solicitante disfrute de exención en dito imposto ou non teña obriga de darse de alta no mesmo.6. Para a aplicación deste coeficiente non se terán en consideración as bonificacións que poidan ser aplicábeis no Imposto sobre Actividades Económicas.7. Os locais afectos tributarán pola cota que lles sexa asignada de acordo coas regras do Imposto sobre Actividades Económicas.8. Nas solicitudes para a instalación de antenas de telefonía móbil, sobre a base determinada no epígrafe 1.24 da disposición adicional, aplicaranse os seguintes coeficientes: • Coeficiente estabelecido segundo a actividade exercida no local (suxeitas a avaliación de incidencia ou impacto ambiental). •Coeficiente da actividade económica do suxeito pasivo estabelecido en función da cota mínima municipal que corresponda á actividade desenvolvida no local a efectos do Imposto sobre actividades económicas.3. Nos supostos de traspasos, cesións ou transmisión da titularidade das actividades que se desenvolvan nos estabelecementos, aplicarase, sobre a cota determinada segundo os apartados anteriores, un coeficiente corrector do 0,05; agás que se produza un troco ou ampliación das actividades desenvolvidas no local, en cuxo caso, esixiríase a cota integra. Devengase a taxa e nace a obriga de contribuír desde que se inicia a prestación do servizo. A estes efectos, entenderase iniciada a actividade municipal ou prestación do servizo na data de presentación da oportuna solicitude de licenza de apertura ou da realización da comunicación previa ou declaración responsábel.1. Ao tempo da presentación da comunicación previa ou declaración responsábel ou de solicitar a correspondente licenza, os interesados ou os seus representantes procederán a efectuar a correspondente autoliquidación e a ingresar o seu importe, en concepto de depósito previo.2. Non se tramitará o expediente, se non se acredita a autoliquidación e o pagamento da presente taxa.3. Os pagamentos derivados dos anuncios que deban realizarse por mor da tramitación dos expedientes, en calquera dos boletíns ou diarios oficiais, serán abonados polo solicitante.1.- Antes de que sexa ditado o acto administrativo sobre concesión da licenza, ou no seu caso, dentro dos tres meses seguintes á presentación da comunicación previa ou declaración responsábel, os interesados poderán desistir expresamente das solicitudes. Dito desistimento xerará a devolución do 50% das taxas abonadas, sempre que se realizara no prazo de tres meses desde a presentación da solicitude de licenza de apertura ou dentro dos tres meses seguintes á presentación da comunicación previa ou declaración responsábel e a actividade non se tivera exercido.2.- A caducidade, como un dos xeitos de rematar o procedemento administrativo e tramitada de oficio, non xerará dereitos económicos a favor dos contribuíntes. En todo o relativo á cualificación de infraccións tributarias, así como das sancións que ás mesmas correspondan, estarase ao disposto nos artigos 183 e seguintes da Lei 58/2003, de 17 de decembro, xeral tributaria. As tarifas da presente taxa serán as que deseguido se estabelecen: As disposicións relativas ao Imposto sobre Actividades Económicas contidas na presente ordenanza (rueiro e cotas tributarias), seguirán a manterse independentemente ou non da vixencia do referido imposto. As tarifas desta ordenanza incrementaranse anualmente no IPC A presente ordenanza derroga á aprobada polo Concello Pleno en sesión celebrada o día 1 de xaneiro de 1990. Entrara en vigor ao día seguinte da publicación do seu texto integro no BOP, permanecendo en vigor até que sexa acordada a súa modificación ou derrogación expresas. Arteixo, 24 de novembro de 2011 Por delegación, Decreto 989/2011 Asdo: María José Riveiro Martínez Concelleira de Servizos Económicos